CELEX: 32019R0013
Language: mt
Date: 2019-01-04 00:00:00
Title: Regolament ta' Implimentazzjoni tal-Kummissjoni (UE) 2019/13 tal-4 ta' Jannar 2019 li jikkoreġi l-verżjoni bil-lingwa Olandiża tal-Anness I tar-Regolament tal-Kunsill (KEE) Nru 2658/87 dwar in-nomenklatura tat-tariffa u l-istatistika u dwar it-tariffa Doganali Komuni ta' Dwana

7.1.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 3/1
               
            
         REGOLAMENT TA' IMPLIMENTAZZJONI TAL-KUMMISSJONI (UE) 2019/13
         tal-4 ta' Jannar 2019
         li jikkoreġi l-verżjoni bil-lingwa Olandiża tal-Anness I tar-Regolament tal-Kunsill (KEE) Nru 2658/87 dwar in-nomenklatura tat-tariffa u l-istatistika u dwar it-tariffa Doganali Komuni ta' Dwana
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana (1), u b'mod partikolari l-punti (b) u (d) tal-Artikolu 9(1) tiegħu,
         Billi:
         
                     (1)
                  
                  
                     B'riżultat tal-emenda għall-Anness I tar-Regolament (KEE) Nru 2658/87 permezz tar-Regolament ta' Implimentazzjoni tal-Kummissjoni (UE) 2016/1047 (2), il-verżjoni bil-lingwa Olandiża tat-test tan-nota f'qiegħ il-paġna 8 li tirrigwarda prodotti li jaqgħu taħt il-kodiċi tan-NM 3707 90 20 fil-Parti Tnejn tal-Anness I tar-Regolament (KEE) Nru 2658/87, kif applikabbli mill-1 ta' Lulju 2016 sal-31 ta' Diċembru 2016, fiha żball fir-rigward tad-deskrizzjoni tal-cartridges tat-toner elettrostatiċi u termoplastiċi. B'effett mill-1 ta' Jannar 2017, dan l-Anness ġie sostitwit bir-Regolament ta' Implimentazzjoni tal-Kummissjoni (UE) 2016/1821 (3) u l-iżball ġie eliminat.
                  
               
                     (2)
                  
                  
                     Peress li t-test li fih l-iżball xorta jista' jipproduċi effetti legali fir-rigward ta' ċerti sitwazzjonijiet li seħħew bejn l-1 ta' Lulju 2016 u l-31 ta' Diċembru 2016, il-verżjoni bil-lingwa Olandiża tal-Anness I tar-Regolament (KEE) Nru 2658/87, kif applikabbli matul dak il-perjodu, għandha tiġi kkoreġuta skont dan. Il-verżjonijiet bil-lingwi l-oħra mhumiex affettwati.
                  
               
                     (3)
                  
                  
                     Minħabba l-kamp ta' applikazzjoni temporali limitat tat-test li fih l-iżball, dan ir-Regolament għandu japplika mill-1 ta' Lulju 2016 sal-31 ta' Diċembru 2016 u għandu jidħol fis-seħħ b'urġenza.
                  
               
                     (4)
                  
                  
                     Il-miżuri previsti f'dan ir-Regolament huma skont l-opinjoni tal-Kumitat tal-Kodiċi Doganali,
                  
               ADOTTAT DAN IR-REGOLAMENT:
         
            Artikolu 1
            
               (ma japplikax għal-lingwa Maltija)
            
         
         
            Artikolu 2
            Dan ir-Regolament għandu jidħol fis-seħħ l-għada tal-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
            Għandu japplika mill-1 ta' Lulju 2016 sal-31 ta' Diċembru 2016.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, l-4 ta' Jannar 2019.
            
               
                  Għall-Kummissjoni
               
               
                  Il-President
               
               Jean-Claude JUNCKER
            
         
         
            (1)  ĠU L 256, 7.9.1987, p. 1.
         
            (2)  Ir-Regolament ta' Implimentazzjoni tal-Kummissjoni (UE) 2016/1047 tat-28 ta' Ġunju 2016 li jemenda l-Anness I tar-Regolament tal-Kunsill (KEE) Nru 2658/87 dwar in-nomenklatura tat-tariffa u l-istatistika u dwar it-Tariffa Doganali Komuni (ĠU L 170, 29.6.2016, p. 36).
         
            (3)  Ir-Regolament ta' Implimentazzjoni tal-Kummissjoni (UE) 2016/1821 tas-6 ta' Ottubru 2016 li jemenda l-Anness I tar-Regolament tal-Kunsill (KEE) Nru 2658/87 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana(ĠU L 294, 28.10.2016, p. 1).